Vlag van Guyana - Wikipedia
Die nasionale vlag van Guyana is op 26 Mei 1966 amptelik in gebruik geneem. Die vlag vertoon twee driehoeke met hul basisse teen die vlagpaalkant, ’n rooi driehoek met swart fraaiings op ’n geel driehoek met wit fraaiings wat wys in die rigting van die wapperkant, albei op ’n enkele groen baan. Die vlag is deur Whitney Smith, ’n Amerikaner ontwerp, maar was aanvanklik sonder die fraaiings wat later op aanbeveling van die College of Arms van die Verenigde Koninkryk bygekom het.
Die goue pylpunt
26 Mei 1966
Twee driehoeke teen die vlagpaalkant, ’n rooi driehoek met swart fraaiings op ’n geel driehoek met wit fraaiings wat wys in die rigting van die wapperkant, albei op ’n enkele groen baan.
Die Britse Burgerlike Lugvaandel met die nasionale vlag van Guyana in die skildhoek.
Die kleure van die Guyaanse vlag dra die volgende simboliese waardes: groen stel landbou en woude voor, wit stel riviere en water voor, goud stel die minerale rykdom van Guyana voor, swart stel uithouvermoë voor en rooi stel ywer en dinamika voor.
As deel van die Britse Ryk was Guyana se vlag vir ’n tyd lank die blou Britse vaandel met die koloniale wapen in die wapperkant. ’n Nie-amptelike rooi weergawe is op see gebruik. Die eerste vlag is in 1875 bekendgestel en is in 1906 en 1955 effens verander. Soos alle Britse vaandels was hierdie vlae in die verhouding 1:2.
Vlag van Brits-Guiana, 1875 tot 1906
Vlag van die Republiek van Onafhanklike Guyana, 1887 tot 1904
Vlag van Brits-Guiana, 1906 tot 1955, in 1919 het die wit skyf weggeval
Vlag van Brits-Guiana, 1955 tot 1966
↑ (en) "Guyana". Flags of the World. 2006. Besoek op 21 Mei 2019.
↑ (en) "1955-1966 Vlae". Flags of the World. Besoek op 21 Mei 2019.
Wikimedia Commons bevat media in verband met Vlae van Guyana.
(en) Guyana by Flags of the World.
(en) "Flag of Guyana". Encyclopædia Britannica. Besoek op 21 Mei 2019.
Ontsluit van "https://af.wikipedia.org/w/index.php?title=Vlag_van_Guyana&oldid=1995204"
Last edited on 28 Mei 2019, at 20:15